

**Regulament de funcționare și desfășurare a programului din cadrul proiectului „Centrul de pictură”**

**CAPITOLUL I**

 **DISPOZIȚII GENERALE**

**Art 1.** Având în vedere Hotărârea Consiliul Local al Sectorului 5 nr. 89/31.07.2024 privind aprobarea Calendarului de proiecte al Complexului Multifuncțional „Sf. Andrei” pentru anul 2024, demarăm implementarea proiectului „Centrul de pictură”, Nr. Crt. 6 în cadrul calendarului de proiecte.

**Art 2.** Proiectul „Centrul de pictură” constă în organizarea unei școli de pictură în imobilul situat în București, Calea 13 Septembrie nr. 224, bl. V53, sc. 1, sc. 2, parter, Sector 5.

**Art 3.** În cadrul școlii de pictură se vor organiza cursuri de desen și pictură, sub îndrumarea unui profesor de pictură și desen.

**Art 4.** Programul „Centrului de pictură” se adresează elevilor din clasele II – IV, cu domiciliul pe raza Sectorului 5, dar și seniorilor, pensionari, cu domiciliul pe raza Sectorului 5.

**Art 5.** Cursurile sunt oferite cu titlu gratuit, nu se achită o taxă de înscriere sau participare.

**Art 6.** Înscrierea se face în ordinea cererilor, în limita locurilor disponibile.

**CAPITOLUL II**

**ÎNSCRIEREA, PARCURGEREA ŞI RETRAGEREA DIN PROIECT**

**Art 5.** Înscrierea elevilor în program se face pe baza cererii scrise a părinţilor/tutorilor legali aielevilor, adresată Complexului Multifuncțional „Sf. Andrei”, pe adresa de email contact@cmsfandrei.ro. La începutul cursurilor se încheie un Contract cadru între organizatorii programului și parinții/tutorii legali ai copiilor. Elevii pot fi înscrişi pentru frecventarea unui curs de desen, care durează 3 luni.

**Art 6.** Înscrierea seniorilor în program se face pe baza cererii scrise adresată Complexului Multifuncțional „Sf. Andrei”, pe adresa de email contact@cmsfandrei.ro . La începutul cursurilor se încheie un Contract cadru între organizatorii programului și beneficiari. Beneficiarii pot fi înscrişi pentru frecventarea unui curs de desen, care durează 3 luni.

**Art 7.** Retragerea din program se face la cererea părinților/tutorilor legali/a beneficiarului, prin înştiinţare scrisăînaintată Complexului Multifuncțional „Sf. Andrei”, sau telefonic, pe numărul de telefon alocat comunicării în cadrul proiectului.

 **CAPITOLUL III**

**ORGANIZAREA PROGRAMULUI**

**Art 8.** Se vor organiza, în funcție de numărul de copii înscriși, maximum 2 grupe, fiecare având maximum 15 copii.Copiii vor fi aduși și preluați de părinți.

**Art 9.** Cursurile se vor organiza de luni până vineri, după cum urmează: luni – joi, între orele 16:00 – 18:00, grupele de juniori, vineri, între orele 11:00 – 14:00, grupa de seniori.

**Art 10.** Programul este oferit beneficiarilor cu titlu gratuit.

**Art 11.** Fiecare părinte va asigura necesarul de materiale al copilului participant la program, în limita disponibilității. Părintele se va ocupa de achiziționarea materialelor necesare participării la curs: creioane, culori, bloc desen, pânză. Totodată, fiecare senior participant își va asigura necesarul de materiale necesare practicării cursului de pictură.

**CAPITOLUL IV**

**REGLEMENTĂRI PRIVITOARE LA COMPORTAMENTUL COPIILOR**

**Art 12.** Copiii/parinții și seniorii sunt obligaţi să cunoască şi să respecte prevederile prezentului regulament. Pentru aceasta, odată cu semnarea contractului părinţilor, li se va aduce la cunostinţă, sub semnătură, că vor respecta prevederile contractului încheiat la înscrierea copilului în program.

**Art 13.** În cazul în care copiii deteriorează mobilierul sau produc alte pagube, remedierea acestorava fi suportată de părinţi.

**Art 14.** La abateri care sfidează bunul simţ, cadrul didactic îndrumător va anunţa părinteletelefonic, iar acesta va lua măsurile cuvenite.

**Art 15.** În cazul în care profesorul care se ocupă de cursurile de pictură consideră că un anumit elevcreează probleme repetate, ce nu mai pot fi remediate de cadrul didactic, se poate cere părintelui să nu mai aducă elevul pe o anumită perioadă de timp, până la îndreptarea situației, în caz contrar se poate ajunge până la rezilierea contractului.

**Art 16.** Pentru neintegrarea copilului în program sau pentru abateri disciplinare grave, prestatorii îşirezervă dreptul de a lua măsuri, ce pot duce până la excluderea copilului din proiect.

**CAPITOLUL V**

**REGULAMENTUL ELEVULUI DE LA CURSURILE DE PICTURĂ**

**Art.17.** Scopul proiectului constă în însușirea unor noțiuni de desen, pictură, prin participarea la cursurile de pictură.

**Art.18** Profesorul îndrumător are rolul de a preda noțiuni de pictură, desen, perspectivă, estetică, de a creea atmosfera propice lucrului și de a supravegheaactivitatea de la clasă.

**Art.19** Copiii participanţi la cursurile de pictură vor respecta prevederile prezentului Regulament.

**OBERVAȚII/ RECOMANDĂRI**

* Se recomandă părintelui/elevului să aibă o atitudine corespunzătoare și de colaborare cu organizatorii cursurilor de pictură, pentru rezolvarea sau remedierea oricărei probleme sau neînțelegeri.
* La venire şi la plecare, elevul trebuie să-și salute profesorul și colegii.
* Când este nevoie să meargă la baie, se anunţă obligatoriu profesorul.
* Activitățile din clasă se vor realiza în linişte, fără alergat, iar jocul cu mingea sau alte obiecte cu care s-ar putea lovi unul pe altul sau cu care s-ar putea crea pagube materiale sunt interzise.

 **SE INTERZICE ORICĂRUI ELEV PARTICIPANT LA CURSURILE DE PICTURĂ:**

* Să iasa din clasa, să meargă într-o altă sală sau să plece acasă fără să anunţe profesorul.
* Să alerge pe coridoare, să se îmbrâncească, să lovească sau să adreseze injurii colegilor.
* Să provoace stricăciuni în mod intenţionat indiferent dacă obiectele stricate sunt ale lui, ale altui elev sau ale „Centrului de pictură”.

**SANCȚIUNILE APLICABILE NERESPECTĂRII CONTRACTULUI CADRU SAU AL PREZENTULUI REGULAMENT**

1. Avertisment verbal și anunțarea părintelui.
2. Excluderea copilului din program.

**ANEXA 1 : NORME DE PROTECŢIE**

**BENEFICIAR:**

Pe durata prezenţei lor în spaţiul „Centrului de pictură”, elevii sunt obligaţi să respecte următoarele reguli:

1. Respectă regulamentul programului;
2. Nu umblă la instalaţiile electrice şi la aparatura electrică/electronică fără acordul personalului;
3. Evită conflictele cu colegii şi orice mod de a-i lovi voluntar/involuntar;
4. Nu au voie să aducă/folosească obiecte contondente sau care pot provoca incendii/accidente: chibrituri, brichete, cuţite, lame, substanţe toxice, pocnitori;
5. Deplasarea dintr-un loc în altul se face mergând şi nu alergând;
6. Este interzisă căţărarea pe porţi, garduri, clădiri, geamuri, uși, bănci, dulapuri. Sediul „Centrului de pictură” nu pot fi părăsite în timpul desfăşurării cursurilor/pauzelor – fără acordul cadrului didactic sau neînsoțiți. Totodată elevilor le este interzisă ieșirea neînsoțiți.
7. Se deplasează spre casă imediat după terminarea cursurilor, doar însoţiti de părinţi sau de persoana desemnată pentru preluare de la „Centrul de pictură”;
8. Nu comunică şi nu încurajează discuţii cu persoane necunoscute;
9. Sub nici o formă nu însoţesc persoane care le solicită compania, nici la domiciliu, nici în altă parte, mai ales daca acestea sunt persone străine.

**ANEXA 2 : NORME IGIENICO-SANITARE**

Elevii trebuie să cunoască şi să respecte următoarele reguli igienico-sanitare, iar cadrele didactice trebuie să-i îndrume în aplicarea acestor norme.

1. Să respecte regulile de igienă personală;
2. Să utilizeze în mod corect sursa de apă şi cabinele de toaletă;
3. Spălarea pe mâini după folosirea toaletei, după orele de pictură, este obligatorie ;
4. Păstrarea curăţeniei în sala de pictură este obligatorie;
5. Resturile menajere sunt aruncate la locul special amenajat - coșul de gunoi;
6. Asigurarea unui climat corespunzător desfăşurării orelor de curs (clasă aerisită etc.)

Drept care am încheiat prezentele Anexe care vor fi semnate de părinți, care se obligă să aducă la cunoștinţa copiilor lor aceste reguli.

**ANEXA 3: NORME DE PROTECŢIE ŞI PAZĂ ÎMPOTRIVA INCENDIILOR**

**BENEFICIAR:**

Pe durata prezenţei lor în spaţiul „Centrul de pictură”, elevii sunt obligaţi să respecte următoarele reguli :

**Elevilor le este interzis pe durata cursurilor în spațiul „Centrului de pictură”**:

1. Să folosească obiecte ascuţite, tăioase, dure, care pot provoca accidente;
2. Să folosească substanţe sau obiecte inflamabile;
3. Să folosească obiecte care pot cauza incendii (chibrituri, brichete etc.);
4. Să umble la prize sau întrerupătoare;
5. Să umble la calorifere;
6. Să folosească aparate electrice fără permisiunea şi supravegherea cadrului didactic sau a personalului de spupraveghere;
7. Să consume alcool sau substanțe stupefiante;
8. Să alerge în sala de pictură sau către/de la toaletă;
9. Să se urce pe mese, pe scaune, pe dulapuri sau marginea geamului;
10. Să folosească grupul sanitar în mod necorespunzător;
11. Să se urce pe balustradă, pe ferestre sau pe garduri;
12. Să folosească în mod necorespunzător instrumentele de lucru care pot cauza răni (instrumente de scris, pensule, instrumente geometrice, foarfece, ace etc.);
13. Să realizeze experienţe fără îndrumarea şi supravegherea cadrului didactic;
14. În cazul producerii unui incendiu în şcoală sau a unui cutremur, elevii şi cadrele didactice trebuie să respecte măsurile prevăzute în planul de evacuare al scolii.

Drept care am încheiat prezenta anexa care va fi semnata de părinți, care se obligă să aducă la cunoștinţa copiilor lor aceste reguli.

**ANEXA 4: ACORDURI SPECIALE**

**5.1. Acordul părintelui pentru fotografierea copilului:**

Subsemnatul (părinte)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ îmi dau acordul pentru ca copilul meu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_să fie fotografiat sau filmat în timpul activităţilor didactice și educative care se desfășoară la „Centrul de pictură” și pentru ca aceste fotografii sau înregistrări să fie folosite ca material didactic sau în relaţii publice (pe website-ul Complexului Multifuncțional „Sf. Andrei” sau al Primăriei Sector 5, precum și la panoul expus în incintă).

**Semnătura părintelui**

....................................................................................................................................................

**DIRECTOR GENERAL**

**MARIANA STOIC****A**